
Linnavalitsuse reservfondist vahendite eraldamine 

1. Asjaolud ja menetluse käik.

Narva Linnavalitsuse Kultuuriosakond esitas taotlusi rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud KM-lt Rugodiv ansambli „Päikeseratas“ transpordikulude katteks, mis on seotud osalemisega rahvusvahelises festivalis Petrozavodskis (Venemaa) summas 1 600 eurot, tantsu seltsilt Retro kostüümide õmblemiseks summas 400 eurot ja Narva Kunstikoolilt plenääril Viinis ja Budapeštis osalemisega seotud õpetajate päevaraha katteks summas 960 eurot.
Narva Linna Sotsiaalabiamet esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud Ida-Virumaa Lasterikaste Perede Ühing MTÜ-lt emadepäeva ürituse korraldamiseks summas 419 eurot.

Narva Linnakantselei esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud sõiduauto Volkswagen Sharan 190 MLU suvekummide ja mitteplaanilise remondi teostamiseks summas 490 eurot.

2. Õiguslikud alused.
Vastavalt kohaliku omavalitsuse korralduse seaduse § 30 lõike 1 punktile 3, valla– ja linnaeelarve seaduse § 17 ning Narva Linnavolikogu 29.06.2006.a määrusega nr 26 kinnitatud “Narva linna reservfondist raha eraldamise ja kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega.

3. Otsus.
Eraldada  linnavalitsuse reservfondist:

3.1 Narva Linnavalitsuse Kultuuriosakonnale – 2 560 eurot, sh 1 600 eurot KM-le Rugodiv ansambli „Päikeseratas“ transpordikulude katteks, mis on seotud osalemisega rahvusvahelises festivalis Petrozavodskis (Venemaa), ja 960 eurot Narva Kunstikoolile plenääril Viinis ja Budapeštis osalemisega seotud õpetajate päevaraha katteks.
3.2 vastavalt Narva Linna reservfondist raha eraldamise ja kasutamise korra punktile 3.1.5 eraldada Narva Linnavalitsuse Kultuuriosakonnale 200 eurot tantsu seltsile Retro kostüümide õmblemiseks.

3.2 Narva Linnavalitsuse Sotsiaalabiametile –  419 eurot Ida-Virumaa Lasterikaste Perede Ühing MTÜ-le emadepäeva ürituse korraldamiseks.
3.3 Narva Linnakantseleile –  490 eurot sõiduauto Volkswagen Sharan 190 MLU suvekummide ja mitteplaanilise remondi teostamiseks.

4. Rakendussätted.

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

Tarmo Tammiste







Ants Liimets

Linnapea








Linnasekretär

Õiend.
Vastavalt Narva Linnavalitsuse Kultuuriosakonna 18.04.2013 taotlusele nr 3.1-8/3567-2,  26.04.2013 taotlusele nr 3.1-8/3791-3, 26.04.2013 taotlusele nr 3.1-8/3967, Narva Linna Sotsiaalabiameti 23.04.2013 taotlusele nr 5.3-5/3812 ja Narva Linnakantselei 26.04.2013 taotlusele nr 1.14/3950 Rahandusamet esitab Narva Linnavalitsusele korralduse eelnõu  reservfondist  vahendite eraldamisest.

Reservfondi jääk   86 986  eurot seisuga   29.04.2013.a. 

Jelena Golubeva
Rahandusameti direktor

Koostaja 
Olga Keviš

